Dinornithiformes
Store norske leksikon,Realfag,Paleontologi,Virveldyr,Krypdyr,Dinosaurer
Dinornithiformes, også kalt moa, er en gruppe utdødde meget store fugler som ikke kunne fly. De levde på New Zealand og ble utryddet av mennesker.
Beskrivelse Moafuglene hadde lang hals, lite hode og lange, kraftige ben. De ble opp til 250 kg tunge og 1–3 meter høye. Man har funnet hele skjeletter av fuglene, også fjær, hud og mengder av egg. De største eggene rommet ca. 8 liter. Systematikk Dinornithiformes er en fugleorden med 11 utdødde arter. Den best kjente arten er kjempemoa, Dinornis maximus. Opprinnelse og utdøing Arkeologiske funn og fossilfunn tyder på at moafuglene ble utryddet av mennesker, antakelig folk som kom til New Zealand fra Polynesia. Årsaken var en kombinasjon av overbeskatning og habitatødeleggelse. Les mer i Store norske leksikon utryddelse biologisk mangfold fugler